Vain alkuperäiset UN/ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UN/ECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:

http://www.unece.org/trans/main/wp29/wp29wgs/wp29gen/wp29fdocstts.html

Yhdistyneiden kansakuntien Euroopan talouskomission (UN/ECE) sääntö nro 90 – Moottoriajoneuvoissa ja niiden perävaunuissa käytettävien varaosina toimitettavien jarrupäällysteasennussarjojen, rumpujarrupäällysteiden ja jarrulevyjen ja -rumpujen tyyppihyväksyntää koskevat yhdenmukaiset vaatimukset [2018/1706]

Sisältää kaiken voimassa olevan tekstin seuraaviin asti:

Muutossarjan 02 täydennys 4 – Voimaantulopäivä: 16. lokakuuta 2018

SISÄLTÖ

1. Soveltamisala

2. Määritelmät

3. Hyväksynnän hakeminen

4. Hyväksyminen

5. Vaatimukset ja testit

6. Pakkaukset ja merkinnät

7. Varaosien muuttaminen ja hyväksynnän laajentaminen

8. Tuotannon vaatimustenmukaisuus

9. Seuraamukset vaatimustenmukaisuudesta poikkeavasta tuotannosta

10. Tuotannon lopettaminen

11. Hyväksyntätesteistä vastaavien tutkimuslaitosten ja tyyppihyväksyntäviranomaisten nimet ja osoitteet

12. Siirtymämääräykset

LIITTEET

1A Ilmoitus säännön nro 90 mukaisen varaosana toimitettavan jarrupäällysteasennussarjan tai varaosana toimitettavan rumpujarrupäällysteen hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopettamisesta

1B Ilmoitus säännön nro 90 mukaisen varaosana toimitettavan jarrulevyn tai varaosana toimitettavan jarrurummun hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopettamisesta

2 Hyväksyntämerkin ja hyväksyntätietojen sijoittelu

3 Luokkien M 1 , M 2 ja N 1 ajoneuvojen varaosana toimitettavia jarrupäällysteasennussarjoja koskevat vaatimukset

4 Luokkien M 3 , N 2 ja N 3 ajoneuvojen varaosana toimitettavia jarrupäällysteasennussarjoja ja rumpujarrupäällysteitä koskevat vaatimukset

5 Luokkien O 1 ja O 2 ajoneuvojen varaosana toimitettavia jarrupäällysteasennussarjoja koskevat vaatimukset

6 Luokkien O 3 ja O 4 ajoneuvojen varaosana toimitettavia jarrupäällysteasennussarjoja ja rumpujarrupäällysteitä koskevat vaatimukset

7 Luokan L ajoneuvojen varaosana toimitettavia jarrupäällysteasennussarjoja koskevat vaatimukset

7 a Luokan L ajoneuvojen jarrupäällysteasennussarjojen ryhmien määrittelyperusteet

8 Tekniset vaatimukset varaosina toimitettaville jarrupäällysteasennussarjoille, jotka on tarkoitettu ajoneuvon käyttöjarrujärjestelmästä riippumattomiin erillisiin seisontajarrujärjestelmiin

9 Erityiset lisämenettelyt tuotannon vaatimustenmukaisuuden määrittämiseksi

10 Kuvat

11 Luokkien M ja N ajoneuvojen varaosana toimitettavia jarrulevyjä ja jarrurumpuja koskevat vaatimukset

12 Luokan O ajoneuvojen varaosana toimitettavia jarrulevyjä ja jarrurumpuja koskevat vaatimukset

13 Varaosana toimitettavaa jarrulevyä/jarrurumpua koskevan testausselosteen malli

14 Luokkien L 1 , L 2 , L 3 , L 4 ja L 5 ajoneuvojen varaosana toimitettavia jarrulevyjä koskevat vaatimukset

15 Luokkien L 1 , L 2 , L 3 , L 4 ja L 5 ajoneuvojen jarrulevyjen ryhmittelyä koskevat perusteet

1. SOVELTAMISALA

1.1 Tätä sääntöä sovelletaan seuraavien varaosien perusjarrutustoimintoon (1) (2):

1.1.1 Varaosana toimitettavat jarrupäällysteasennussarjat, jotka on tarkoitettu käytettäviksi luokkien M, N, L ja O ajoneuvojen jarrujärjestelmään kuuluvissa kitkajarruissa ja jotka on tyyppihyväksytty säännön nro 13, 13-H tai 78 mukaisesti.

1.1.2 Varaosana toimitettavat rumpujarrupäällysteet, jotka on tarkoitettu niitattavaksi jarrukenkään, joka asennetaan käytettäväksi luokan M3, N2, N3, O3 tai O4 ajoneuvoissa ja joka on tyyppihyväksytty säännön nro 13 mukaisesti.

1.1.3 Varaosana toimitettaviin jarrupäällysteasennussarjoihin, jotka on tarkoitettu ajoneuvon käyttöjarrujärjestelmästä riippumattomiin erillisiin seisontajarrujärjestelmiin, sovelletaan ainoastaan tämän säännön liitteessä 8 vahvistettuja teknisiä vaatimuksia.

1.1.4 Varaosana toimitettavat jarrurummut ja -levyt, jotka on tarkoitettu käytettäviksi luokkien M, N ja O ajoneuvojen jarrujärjestelmään kuuluvissa kitkajarruissa ja jotka on tyyppihyväksytty säännön nro 13 tai nro 13-H mukaisesti.

1.1.5 Varaosana toimitettavat jarrulevyt, jotka on tarkoitettu käytettäviksi luokkien L1, L2, L3, L4 ja L5 ajoneuvojen jarrujärjestelmään kuuluvissa kitkajarruissa ja jotka on tyyppihyväksytty säännön nro 78 mukaisesti.

1.2 Alkuperäiset jarrulevyt, jarrurummut, jarrupäällysteasennussarjat ja rumpujarrupäällysteet, jotka on asennettu ajoneuvon valmistusajankohtana, sekä ajoneuvon huoltamiseen tarkoitetut varaosana toimitettavat alkuperäiset jarrulevyt, jarrurummut, jarrupäällysteasennussarjat ja rumpujarrupäällysteet eivät kuulu tämän säännön soveltamisalaan.

1.3 Tätä sääntöä ei sovelleta ”erityisiin osiin”, sellaisina kuin ne on määritelty kohdassa 2.3.4.

2. MÄÄRITELMÄT

2.1 Yleiset määritelmät

2.1.1 ’Valmistajalla’ tarkoitetaan tahoa, joka voi ottaa teknisen vastuun jarrupäällysteasennussarjoista tai rumpujarrupäällysteistä tai jarrurummuista ja -levyistä ja pystyy osoittamaan, että sillä on keinot tuotannon vaatimustenmukaisuuden saavuttamiseksi.

2.1.2 ’Varaosalla’ tarkoitetaan varaosana toimitettavan jarrupäällysteasennussarjan tyyppiä, varaosana toimitettavan rumpujarrupäällysteen tyyppiä, varaosana toimitettavaa rumpujarrupäällystettä, varaosana toimitettavaa jarrurumpua tai varaosana toimitettavaa jarrulevyä.

2.1.3 ’Alkuperäisellä osalla’ tarkoitetaan alkuperäistä jarrupäällystettä, alkuperäistä jarrupäällysteasennussarjaa, alkuperäistä rumpujarrupäällystettä, alkuperäistä jarrurumpua tai alkuperäistä jarrulevyä.

2.2 Määritelmät, jotka koskevat varaosana toimitettavan jarrupäällysteasennussarjan tyypin, varaosana toimitettavan rumpujarrupäällysteen tyypin tai varaosana toimitettavan rumpujarrupäällysteen hyväksyntää

2.2.1 ’Jarrujärjestelmällä’ tarkoitetaan säännön nro 13 kohdassa 2.3, säännön nro 13-H kohdassa 2.3 tai säännön nro 78 kohdassa 2.5 tarkoitettuja laitteita.

2.2.2 ’Kitkajarrulla’ tarkoitetaan sitä jarrujärjestelmän osaa, jossa suhteessa toisiinsa liikkuvien jarrupäällysteen ja pyörän navan tai rummun välisestä kitkasta syntyy ajoneuvon liikettä vastustava voima.

2.2.3 ’Jarrupäällysteasennussarjalla’ tarkoitetaan kitkajarrun osaa, jota painetaan rumpua tai levyä vasten kitkavoiman tuottamiseksi.

2.2.3.1 ’Jarrukenkäasennussarjalla’ tarkoitetaan rumpujarrun jarrupäällysteasennussarjaa.

2.2.3.1.1 ’Jarrukengällä’ tarkoitetaan jarrukenkäasennussarjan osaa, jossa on jarrupäällyste.

2.2.3.2 ’Jarrupala-asennussarjalla’ tarkoitetaan levyjarrun jarrupäällysteasennussarjaa.

2.2.3.2.1 ’Tukilevyllä’ tarkoitetaan jarrupala-asennussarjan osaa, jossa on jarrupäällyste.

2.2.3.3 ’Jarrupäällysteellä’ tarkoitetaan jarrukenkään tai tukilevyyn kiinnitettäväksi tarkoitettua kitkamateriaaliosaa, joka on valmiissa muodossaan ja lopullisissa mitoissaan.

2.2.3.4 ’Rumpujarrupäällysteellä’ tarkoitetaan rumpujarruun tarkoitettua jarrupäällystettä.

2.2.3.5 ’Kitkamateriaalilla’ tarkoitetaan niiden materiaalien ja valmistustapojen erityistä yhdistelmää, jotka määräävät jarrupäällysteen ominaisuudet.

2.2.4 ’Jarrupäällystetyypillä’ tarkoitetaan sellaisten jarrupäällysteiden luokkaa, jotka eivät eroa toisistaan kitkamateriaaliominaisuuksiltaan.

2.2.5 ’Jarrupäällysteasennussarjan tyypillä’ tarkoitetaan sellaisten jarrupäällysteasennussarjojen sarjoja, jotka eivät eroa toisistaan jarrupäällystetyypiltään, mitoiltaan tai toiminnallisilta ominaisuuksiltaan.

2.2.6 ’Rumpujarrupäällysteiden tyypillä’ tarkoitetaan sellaisten jarrupäällysteiden asennussarjojen sarjoja, jotka eivät eroa toisistaan jarrupäällystetyypiltään, mitoiltaan tai toiminnallisilta ominaisuuksiltaan.

2.2.7 ’Alkuperäisellä jarrupäällysteellä’ tarkoitetaan jarrupäällystetyyppiä, johon viitataan ajoneuvon tyyppihyväksyntäasiakirjoissa säännön nro 13 liitteessä 2 olevan kohdan 8.1.1, säännön nro 13-H liitteen 1 kohdan 7.1 (3) tai säännön nro 78 liitteen 1 kohdan 5.4 mukaisesti.

2.2.8 ’Alkuperäisellä jarrupäällysteasennussarjalla’ tarkoitetaan ajoneuvon tyyppihyväksyntäasiakirjoissa esitettyjen tietojen mukaista jarrupäällysteasennussarjaa.

2.2.9 ’Varaosana toimitettavalla jarrupäällysteasennussarjalla’ tarkoitetaan tämän säännön mukaisesti hyväksyttyä jarrupäällysteasennussarjatyyppiä, jolla voidaan korvata alkuperäinen jarrupäällysteasennussarja.

2.2.10 ’Alkuperäisellä rumpujarrupäällysteellä’ tarkoitetaan ajoneuvon tyyppihyväksyntäasiakirjoissa esitettyjen tietojen mukaista rumpujarrupäällystettä.

2.2.11 ’Varaosana toimitettavalla rumpujarrupäällysteellä’ tarkoitetaan tämän säännön mukaisesti hyväksyttyä rumpujarrupäällystettä, jolla voidaan korvata alkuperäinen rumpujarrupäällyste.

2.2.12 ’Seisontajarrun jarrupäällysteasennussarjalla’ tarkoitetaan jarrupala- tai jarrukenkäasennussarjaa, joka kuuluu käyttöjarrujärjestelmästä erilliseen ja riippumattomaan seisontajarrujärjestelmään.

2.2.13 ’Samanlainen jarrupäällysteasennussarja’ on varaosana toimitettava jarrupäällysteasennussarja, joka on identtinen sen jarrupäällysteasennussarjan kanssa, joka on toimitettu ja asennettu alkuperäisvarusteena ja joka sisältyy säännön nro 13 tai 13-H mukaiseen ajoneuvon tyyppihyväksyntään, lukuun ottamatta ajoneuvon/jarruasennelman valmistajan merkkiä, joka jää pois.

2.2.14 ’Samanlainen rumpujarrupäällyste’ on varaosana toimitettava rumpujarrupäällyste, joka on identtinen sen rumpujarrupäällysteen kanssa, joka on toimitettu ja asennettu alkuperäisvarusteena ja joka sisältyy säännön nro 13 tai 13-H mukaiseen ajoneuvon tyyppihyväksyntään, lukuun ottamatta ajoneuvon/jarruasennelman valmistajan merkkiä, joka jää pois.

2.3 Varaosana toimitettavan jarrurummun tai jarrulevyn hyväksyntää koskevat määritelmät

2.3.1 ’Alkuperäinen jarrulevy/jarrurumpu’

2.3.1.1 Moottoriajoneuvot: jarrulevy/jarrurumpu, jolla on säännön nro 13, 13-H tai 78 mukainen ajoneuvon jarrujärjestelmän tyyppihyväksyntä.

2.3.1.2 Perävaunut:

a) jarrulevy/jarrurumpu, jolla on säännön nro 13 mukainen ajoneuvon jarrujärjestelmän tyyppihyväksyntä

b) jarrulevy/jarrurumpu, joka on osa sellaista jarrua, josta akselin valmistajalla on säännön nro 13 liitteen 11 mukainen testausseloste.

2.3.2 ’Tunnistekoodi’ yksilöi jarrulevyt tai jarrurummut, joilla on sääntöjen nro 13 ja 13-H mukainen jarrujärjestelmän hyväksyntä. Se sisältää ainakin valmistajan kauppanimen tai tavaramerkin sekä tunnistenumeron.

Ajoneuvon valmistajan on toimitettava tutkimuslaitoksen ja/tai hyväksyntäviranomaisen pyynnöstä tarvittavat tiedot, joista ilmenee jarrujärjestelmän tyyppihyväksynnän ja vastaavan tunnistekoodin välinen yhteys.

2.3.3 Varaosat

2.3.3.1 Varaosana toimitettavat alkuperäiset jarrulevyt ja jarrurummut

2.3.3.1.1 Ajoneuvoluokat M, N ja O: ajoneuvon huoltamiseen tarkoitetut alkuperäiset jarrulevyt/jarrurummut, joihin on kiinnitetty kohdassa 2.3.2 määritelty tunnistekoodi pysyvästi ja niin, että se on selvästi luettavissa.

2.3.3.1.2 Ajoneuvoluokat L1, L2, L3, L4 ja L5: ajoneuvon huoltamiseen tarkoitetut alkuperäiset jarrulevyt/jarrurummut,

2.3.3.2 Samanlaiset jarrulevyt

2.3.3.2.1 Ajoneuvoluokat M, N ja O: varaosana toimitettava jarrulevy, joka on kemiallisilta ja fyysisiltä ominaisuuksiltaan joka suhteessa samanlainen kuin alkuperäinen jarrulevy lukuun ottamatta ajoneuvon valmistajan merkkiä, joka jää pois.

2.3.3.2.2 Ajoneuvoluokat L1, L2, L3, L4 ja L5: varaosana toimitettava jarrulevy, joka on kemiallisilta ja fyysisiltä ominaisuuksiltaan joka suhteessa samanlainen kuin alkuperäinen jarrulevy.

2.3.3.3 ’Samanlainen rumpujarru’ on varaosana toimitettava rumpujarru, joka on identtinen sen rumpujarrupäällysteen kanssa, joka on toimitettu ja asennettu alkuperäisvarusteena ja joka sisältyy säännön nro 13 tai 13-H mukaiseen ajoneuvon tyyppihyväksyntään, lukuun ottamatta ajoneuvon/jarruasennelman valmistajan merkkiä ja tunnistekoodia, jotka jäävät pois.

2.3.3.4 Vastaavat jarrulevyt ja jarrurummut

2.3.3.4.1 ’Luokkien M, N ja O ajoneuvoihin tarkoitettu vastaava jarrulevy’ on varaosana toimitettava jarrulevy, joka on kaikilta mitoiltaan, geometrisiltä ominaisuuksiltaan ja perusrakenteeltaan samanlainen kuin alkuperäinen jarrulevy ja joka myös kuuluu samaan materiaalialaryhmään kuin alkuperäinen jarrulevy sellaisena kuin kyseinen alaryhmä on määriteltynä kohdassa 5.3.3.2.

2.3.3.4.2 ’Luokkien L1, L2, L3, L4 ja L5 ajoneuvoihin tarkoitettu vastaava jarrulevy’ on varaosana toimitettava jarrulevy, joka on kaikilta mitoiltaan, geometrisiltä ominaisuuksiltaan ja perusrakenteeltaan samanlainen kuin alkuperäinen jarrulevy ja jossa seuraavat valmistusmateriaalit ovat samat:

a) jarrutuspinta: jokin kohdassa 5.3.3.2.2 luetelluista materiaaleista

b) keskiö ja kiinnitysrenkaat: samat materiaalit ja mekaaniset ominaisuudet kuin alkuperäisessä levyssä.

2.3.3.4.3 ’Vastaava jarrurumpu’ on varaosana toimitettava jarrurumpu, joka on kaikilta mitoiltaan, geometrisiltä ominaisuuksiltaan ja perusrakenteeltaan samanlainen kuin alkuperäinen jarrurumpu ja joka myös kuuluu samaan materiaalialaryhmään kuin alkuperäinen jarrurumpu sellaisena kuin kyseinen alaryhmä on määriteltynä kohdassa 5.3.3.2.

2.3.3.5 Vaihtokelpoiset jarrulevyt ja jarrurummut

2.3.3.5.1 ’Vaihtokelpoinen jarrulevy’ on varaosana toimitettava jarrulevy, joka on kiinnitysmitoiltaan samanlainen kuin alkuperäinen jarrulevy mutta voi erota alkuperäisestä jarrulevystä rakenteeltaan, materiaalikoostumukseltaan ja mekaanisilta ominaisuuksiltaan.

2.3.3.5.2 ’Vaihtokelpoinen jarrurumpu’ on varaosana toimitettava jarrurumpu, joka on kiinnitysmitoiltaan samanlainen kuin alkuperäinen jarrurumpu mutta voi erota alkuperäisestä jarrurummusta rakenteeltaan, materiaalikoostumukseltaan ja mekaanisilta ominaisuuksiltaan.

2.3.4 ’Erityinen jarrulevy/jarrurumpu’ on varaosana toimitettava jarrulevy/jarrurumpu, joka ei kuulu kohtien 2.3.1–2.3.3 soveltamisalaan.

2.3.5 ’Toiminnalliset mitat’: kaikki mitat, jotka ovat merkityksellisiä jarrujärjestelmän osien kiinnittämisen ja toiminnan kannalta (ks. kohta 5.3.7.1 ja liite 10).

2.3.6 ’Jarrulevyn/jarrurummun tyyppi’ jarrulevyt tai jarrurummut, joilla on tapauksen mukaan kohdan 5.3.5.1 tai 5.3.5.2 mukaisten luokitteluperusteiden nojalla sama perusrakenne ja materiaaliryhmä.

2.3.7 ’Testiryhmä’: jarrulevyjen/jarrurumpujen tyyppi, jolla on kohdan 5.3.6 mukaisesti samat ominaisuudet.

2.3.8 ’Variantti’: tiettyyn testiryhmään kuuluva yksittäinen jarrulevy/jarrurumpu.

2.3.9 ’Materiaali’: kemiallinen koostumus ja mekaaniset ominaisuudet kohdan 3.4.1.2 mukaisesti.

2.3.10 ’Materiaaliryhmä’: esimerkiksi harmaa valurauta, teräs, alumiini jne.

2.3.11 ’Materiaalialaryhmä’: yksi kohdassa 5.3.3.2 määritellyistä alaryhmistä.

2.3.12 ’Vähimmäispaksuus’: jarrulevyn vähimmäispaksuus on taso, jossa osan vaihtaminen tulee välttämättömäksi.

2.3.13 ’Suurin sisähalkaisija’: jarrurummun suurin sisähalkaisija on taso, jossa osan vaihtaminen tulee välttämättömäksi.

3. HYVÄKSYNNÄN HAKEMINEN

3.1 Ajoneuvotyyppien varaosan hyväksyntää koskevan hakemuksen tekee varaosan valmistaja tai hänen valtuuttamansa edustaja.

3.2 Säännön nro 13, 13-H tai 78 mukaisen ajoneuvon tyyppihyväksynnän haltija voi jättää hakemuksen, joka koskee ajoneuvon tyyppihyväksyntäasiakirjoissa mainitun tyypin mukaista varaosaa.

3.3 Hakemus, joka koskee varaosana toimitettavan jarrupäällysteasennussarjan tai rumpujarrupäällysteen tyypin tai varaosana toimitettavan rumpujarrupäällysteen hyväksyntää:

3.3.1 Hyväksyntähakemukseen on liitettävä kolmena kappaleena varaosana toimitettavasta jarrupäällysteasennussarjasta tai rumpujarrupäällysteestä kuvaus, jossa esitetään tämän säännön liitteessä 1 täsmennetyt osat, sekä seuraavat tiedot: 3.3.1.1 piirrokset, joissa esitetään varaosana toimitettavan jarrupäällysteasennussarjan tai rumpujarrupäällysteen toiminnalliset mitat 3.3.1.2 varaosana toimitettavan jarrupäällysteasennussarjan tai rumpujarrupäällysteen sijoittelu ajoneuvoissa, joiden osalta asennuksen hyväksymistä haetaan. 3.3.1.3 luokan L ajoneuvojen jarrupäällysteasennussarjojen tapauksessa luettelo samaan liitteen 7 a mukaisesti määriteltyyn ryhmään kuuluvista jarrupäällysteasennussarjoista. Luettelossa on ilmoitettava kunkin jarrupäällysteasennussarjan osalta jarrupäällysteasennussarjan valmistajan nimi ja koodi sekä kitkamateriaalin pinta-ala (cm2).

3.3.2 On toimitettava hyväksyntätestien suorittamiseen riittävä määrä sen tyypin mukaisia jarrupäällysteasennussarjoja tai rumpujarrupäällysteitä, jota varten hyväksyntää haetaan.

3.3.3 Hakijan on sovittava hyväksyntätesteistä vastaavan tutkimuslaitoksen kanssa sopivien edustavien ajoneuvojen ja/tai jarrujen toimittamisesta laitokselle.

3.3.4 Ennen tyyppihyväksynnän myöntämistä toimivaltaisen viranomaisen on todennettava, että on huolehdittu tyydyttävistä järjestelyistä, joiden avulla tuotannon vaatimustenmukaisuuden tehokas valvonta voidaan varmistaa. 3.3.4.1 Hakijan on toimitettava kitkakäyttäytymistä koskevat arvot tapauksen mukaan tämän säännön liitteen 9 osan A kohdan 2.4.1 tai 3.4.1 mukaisesti.

3.4 Hakemus, joka koskee varaosana toimitettavan jarrurummun tai jarrulevyn hyväksyntää:

3.4.1 Hyväksyntähakemukseen on liitettävä kolmena kappaleena varaosana toimitettavasta jarrurummusta tai jarrulevystä kuvaus, jossa esitetään tämän säännön liitteessä 1B täsmennetyt osat, sekä seuraavat tiedot:

3.4.1.1 Levyä tai rumpua esittävät piirrokset, joista ilmenevät kohdassa 5.3.7.1 mainittujen ominaisuuksien mitat mukaan lukien toleranssit ja mahdolliset lisälaitteet:

a) kohdan 6.2.2 mukaisen merkinnän sijainti ja luonne – mitat millimetreinä

b) paino grammoina

c) Luokkien L1, L2, L3, L4 ja L5 ajoneuvojen yksiosaisten tai moniosaisten ja kelluvien jarrulevyjen materiaali.

3.4.1.2 Komponentin kuvaus

Valmistajan on toimitettava osien kuvaus, jossa on ainakin seuraavat tiedot:

a) koneistamattoman osan valmistaja

b) kuvaus koneistamattoman osan valmistusprosessista

c) osoitus prosessin luotettavuudesta (esimerkiksi halkeamien ja kolojen puuttuminen, mitat)

d) materiaalikoostumus, erityisesti seuraavat: i) kemiallinen koostumus ii) mikrorakenne iii) valurautaisten jarrulevyjen ja jarrurumpujen mekaaniset ominaisuudet: a. standardin ISO 6506-1:2005 mukainen Brinell-kovuus b. standardin ISO 6892:1998 mukainen vetolujuus iv) martensiittisesta ruostumattomasta teräksestä valmistetun jarrulevyn mekaaniset ominaisuudet: standardin ISO 6508-1 mukainen Rockwell C -kovuus

e) korroosiosuojaus tai pintakäsittely

f) tasapainotusta koskeva kuvaus, suurin sallittu epätasapaino

g) sallittu kuluma (vähimmäispaksuus jarrulevyjen tapauksessa ja suurin sallittu sisähalkaisija jarrurumpujen tapauksessa).

Hakijan on toimitettava tämän säännön liitteen 9 osan B kohdassa 2.5 (valurautaiset levyt) ja mainitun liitteen osan C kohdassa 2.5 (martensiittisesta ruostumattomasta teräksestä valmistetut levyt) tarkoitetut tiedot ja eritelmät.

3.4.2 Tuotannon vaatimustenmukaisuus

Ennen tyyppihyväksynnän myöntämistä toimivaltaisen viranomaisen on todennettava, että on huolehdittu tyydyttävistä järjestelyistä, joiden avulla tuotannon vaatimustenmukaisuuden tehokas valvonta voidaan varmistaa.

3.4.2.1 Hakijan on toimitettava tämän säännön liitteen 9 osien B ja C kohdan 2 mukaiset asiakirjat.

3.4.3 Näytteiden määrä ja käyttö

3.4.3.1 Hyväksyttäväksi tarkoitettua rakennetta edustavia levy- tai rumpunäytteitä on toimitettava vähimmäismäärä seuraavien taulukoiden mukaisesti.

Taulukoissa esitetään myös näytteiden suositellut käyttötarkoitukset.

Nro Tarkastus/testi Näytteiden määrä: luokkien M, N ja O ajoneuvojen jarrulevyt Huomautukset 1 2 3 4 5 6 1 Geometrinen tarkastus Kohdat 5.3.3.1, 5.3.4.1 x x x x x x 2 Materiaalitarkastus Kohta 5.3.3.2 x x 3 Tasapainotusten tarkastus Kohta 5.3.7.2 x x x x 4 Kulumismerkkien tarkastus Kohta 5.3.7.3 x x x x 5 Eheystesti – lämpöväsyminen Liitteen 11 kohdat 4.1.1 ja 4.2.1, liitteen 12 kohdat 4.1.1 ja 4.2.1 x x 6 Eheystesti – kuormituskestävyys Liitteen 11 kohdat 4.1.2 ja 4.2.2, liitteen 12 kohdat 4.1.2 ja 4.2.2 x 7 Käyttöjarrun ajoneuvotesti Liitteen 11 kohta 2.2, liitteen 12 kohta 2.2 Levypari Joko etu- tai taka-akseli 8 Seisontajarrun ajoneuvotesti Liitteen 11 kohta 2.3, liitteen 12 kohta 2.3 Levypari Tapauksen mukaan 9 Käyttöjarrun dynamometritesti Liitteen 11 kohta 3.3, liitteen 12 kohta 3.3 x Vaihtoehto ajoneuvotestille





Nro Tarkastus/testi Näytteiden määrä: luokkien L1, L2, L3, L4 ja L5 ajoneuvojen jarrulevyt Huomautukset 1 2 3 4 5 1 Geometrinen tarkastus Kohdat 5.3.3.1, 5.3.4.1 x x x x x 2 Kulumismerkkien tarkastus Kohta 5.3.7.3 x x x x x 3 Jarrutuspinnan materiaali ja kovuus Kohta 5.3.3.2 x 4 Keskiön ja kiinnittimien materiaalitesti Liitteen 15 kohdat 2.4 ja 2.5 x 5 Staattisen vääntömomentin kestotesti Liitteen 14 kohta 2 x x 6 Käyttöjarrun ajoneuvotesti Liitteen 14 kohta 3.2 x 7 Lämpöväsyminen Liitteen 14 kohta 5.1 x 8 Käyttöjarrun dynamometritesti Liitteen 14 kohta 4.3 Vaihtoehto ajoneuvotestille

3.4.3.2 Kunkin levyn ja rummun – lukuun ottamatta geometrisiin tarkastuksiin ja materiaalitesteihin käytettäviä – mukana on oltava asianmukainen määrä sopivia jarrupäällysteasennussarjoja, joilla on säännön nro 13, 13-H tai 90 mukainen hyväksyntä.

3.4.3.3 Kun edellytetään vertaamista alkuperäiseen jarrulevyyn tai jarrurumpuun, on toimitettava tapauksen mukaan alkuperäisten jarrulevyjen tai alkuperäisen jarrurummun akselikohtainen sarja.

3.4.3.4 Kun hyväksyntähakemuksen kohteena on vastaava varaosana toimitettava levy/rumpu, mitta- ja materiaalivertailuja varten on toimitettava kaksi alkuperäisen jarrulevyn/jarrurummun näytettä tai kaksi varaosana toimitettavan alkuperäisen jarrulevyn/jarrurummun näytettä.

3.4.3.5 Kun hyväksyntähakemuksen kohteena on vaihtokelpoinen varaosana toimitettava levy/rumpu, mittavertailua varten on toimitettava kaksi alkuperäisen jarrulevyn/jarrurummun näytettä tai kaksi varaosana toimitettavan alkuperäisen jarrulevyn/jarrurummun näytettä.

4. HYVÄKSYMINEN

4.1 Jos tämän säännön mukaista hyväksyntää varten toimitettu varaosa täyttää jäljempänä olevan kohdan 5 vaatimukset, varaosa on hyväksyttävä.

4.1.1 Kun kyse on varaosana toimitettavista jarrupäällysteasennussarjoista, jotka on tarkoitettu säännön nro 78 kohdassa 2.9 tarkoitetulla yhdistetyllä jarrujärjestelmällä varustettuihin luokan L ajoneuvoihin, hyväksyntä on rajoitettava koskemaan jarrupäällysteasennussarjojen yhdistelmiä ainoastaan niillä ajoneuvon akseleilla, joiden osalta on tehty tämän säännön liitteen 7 mukaiset testit.

4.2 Kullekin hyväksytylle varaosalle on annettava hyväksyntänumero, joka koostuu neljästä numeroryhmästä seuraavasti:

4.2.1 Hyväksyntänumeron kahdesta ensimmäisestä numerosta (tällä hetkellä 02, mikä vastaa muutossarjaa 02) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät.

4.2.2 Seuraava yksittäinen merkki osoittaa varaosan luokan seuraavasti: A varaosana toimitettava jarrupäällysteasennussarja B varaosana toimitettava rumpujarrupäällyste C varaosana toimitettava jarrulevy D varaosana toimitettava jarrurumpu

4.2.3 Seuraava numerosarja osoittaa jarrupäällysteen valmistajan ja tyypin, levyn tyypin tai rummun tyypin. Numeroliite osoittaa a) jarrukengän tai tukilevyn taikka rumpujarrupäällysteiden tapauksessa täsmällisen mitan b) varaosana toimitettavan levyn tai rummun tapauksessa testiryhmän. Testiryhmänä hyväksyttävät variantit on lueteltava ilmoituslomakkeen liitteessä. _ _ _ _ _ _ _ / _ _ _ _ Numeroliite osoittaa varaosan testiryhmän tai jarrukengän/tukilevyn täsmällisen mitan Numerosarja osoittaa varaosan (valmistajan ja) tyypin Yksi merkki (A–D) osoittaa varaosan luokan Kaksi numeroa osoittaa muutossarjan (01–99) Esimerkki: 0 2 C 0 03 5 9 / 07 2 4 8 Testiryhmä nro 07248 Tyyppi nro 00359 Jarrulevy Muutossarja 02

4.2.4 Luokan L ajoneuvojen jarrupäällysteasennussarjoille, jotka kuuluvat samaan liitteen 7 a mukaisesti määriteltyyn ryhmään, on annettava sama hyväksyntänumero kuin edustavalle jarrupäällysteasennussarjalle.

4.3 Sama sopimuspuoli ei saa antaa samaa numeroa toiselle varaosalle. Sama tyyppihyväksyntänumero voi kattaa kyseisen varaosan käytön useissa erilaisissa ajoneuvotyypeissä.

4.4 Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta varaosan hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopettamisesta tämän säännön liitteessä 1 esitetyn mallin mukaisella lomakkeella.

4.5 Jokaiseen tämän säännön perusteella hyväksyttyyn varaosaan on kiinnitettävä näkyvästi ja helppopääsyiseen kohtaan kansainvälinen hyväksyntämerkki, jonka osat ovat

4.5.1 E-kirjain ja hyväksynnän myöntäneen maan tunnusnumero (4), jotka ovat ympyrän sisällä

4.5.2 kohdassa 4.5.1 tarkoitetun ympyrän oikealla puolella tämän säännön numero, R-kirjain, viiva ja hyväksyntänumero.

4.6 Kohdassa 4.5 tarkoitetun hyväksyntämerkin on oltava helposti luettava ja pysyvä.

4.7 Tämän säännön liitteessä 2 annetaan esimerkkejä edellä ja kohdassa 6.5 tarkoitetuista hyväksyntämerkeistä ja hyväksyntätiedoista.

5. VAATIMUKSET JA TESTIT

5.1 Yleistä

Varaosa on suunniteltava ja rakennettava siten, että kun sillä korvataan ajoneuvoon alun perin asennettu osa, ajoneuvon jarrutusteho vastaa hyväksytyn ajoneuvotyypin jarrutustehoa.

Erityiset vaatimukset:

a) Ennen säännön nro 13 muutossarjaa 09 tai säännön nro 13-H alkuperäistä versiota tai säännön nro 78 muutossarjaa 01 hyväksyttyyn ajoneuvotyyppiin tarkoitettujen varaosien on täytettävä vähintään asianmukainen edellä mainitun säännön taso.

b) Varaosan suoritusarvojen on vastattava korvattavan alkuperäisen osan suoritusarvoja.

c) Varaosalla on oltava tarkoitukseen soveltuvat mekaaniset ominaisuudet.

d) Jarrupäällysteissä ei saa olla asbestia.

e) Varaosana toimitettavan jarrulevyn/jarrurummun on osoitettava riittävässä määrin kestävän lämpötilaa muodon vääristymättä.

f) Jarrulevyn vähimmäispaksuuden on oltava vähintään yhtä suuri kuin ajoneuvon valmistajan ilmoittama alkuperäisen jarrulevyn vähimmäispaksuus.

g) Jarrurummun suurin sallittu sisähalkaisija ei saa olla suurempi kuin ajoneuvon valmistaman ilmoittama alkuperäisen jarrurummun suurin sallittu sisähalkaisija.

5.1.1 Jos varaosana toimitettavat jarrupäällysteasennussarjat tai rumpujarrupäällysteet vastaavat säännön nro 13, 13-H tai 78 mukaisissa ajoneuvon tyyppihyväksyntäasiakirjoissa täsmennettyä tyyppiä, niiden katsotaan täyttävän tämän säännön kohdan 5 vaatimukset.

5.1.2 Jos varaosana toimitettavat levyt tai rummut vastaavat säännön nro 13 tai 13-H mukaisissa ajoneuvon tyyppihyväksyntäasiakirjoissa täsmennettyä tunnistekoodia ja varaosana toimitettavat levyt vastaavat säännön nro 78 mukaisissa ajoneuvon tyyppihyväksyntäasiakirjoissa täsmennettyä tyyppiä, niiden katsotaan täyttävän tämän säännön kohdan 5 vaatimukset.

5.1.3 Varaosana toimitettavia samanlaisia jarrupäällysteasennussarjoja ja samanlaisia rumpujarrupäällysteitä ei tarvitse testata kohdan 5.2.1 vaatimusten mukaisesti, kunhan seuraavat edellytykset täyttyvät:

a) Hyväksynnän hakija osoittaa, että se valmistaa ja toimittaa hyväksynnän kohteena olevat jarrupäällysteasennussarjat tai rumpujarrupäällysteet ajoneuvon tai jarrujen valmistajalle alkuperäisvarusteina, jotka on tarkoitettu liitteen 1A kohdassa 6 mainittuihin ajoneuvomalleihin, akseleihin ja jarruihin.

b) Tutkimuslaitos ja/tai tyyppihyväksyntäviranomainen varmentaa, että hakijan valmistama ja toimittama osa on se, joka mainitaan säännön nro 13 liitteen 2 lisäyksessä 1 tai säännön nro 13-H liitteen 1 lisäyksessä kohdassa ”Jarrupäällysteiden merkki ja tyyppi” (5).

c) Hyväksynnän hakija jatkaa alkuperäisten ja samanlaisten osien valmistamista i) samasta raaka-aineseoksesta ii) samalla valmistusmenetelmällä iii) samalla tuotantolinjalla iv) samaa laadunvarmistusjärjestelmää soveltaen ja v) siten, että kohdassa 8.4.1 tarkoitettujen tuotannon vaatimustenmukaisuutta koskevien testien tulokset ovat samat kuin alkuperäisosilla.

Tässä kohdassa esitettyjen vaatimusten noudattamisen osoittaminen on vahvistettava paikan päällä tehtävässä tarkastuksessa, jonka tekee hyväksyntätesteistä vastaava tutkimuslaitos. Valmistajan on tarkastusta varten asetettava käyttöön prosessikaavio ja valvontasuunnitelma.

5.2 Vaatimukset, jotka koskevat varaosana toimitettavan jarrupäällysteasennussarjan tai rumpujarrupäällysteen tyypin tai varaosana toimitettavan rumpujarrupäällysteen hyväksyntää

5.2.1 Suoritusvaatimukset

5.2.1.1 Luokkien M1, M2 ja N1 ajoneuvojen varaosana toimitettavat jarrupäällysteasennussarjat

Ainakin yhdet varaosana toimitettavat jarrupäällysteasennussarjat, jotka edustavat hyväksyntähakemuksen kohteena olevaa päällystetyyppiä, on testattava asennettuina ainakin yhteen hyväksyntähakemuksen kohteena olevaa ajoneuvotyyppiä edustavaan ajoneuvoon liitteessä 3 annettujen ohjeiden mukaisesti, ja niiden on täytettävä kyseisessä liitteessä asetetut vaatimukset. Edustavat ajoneuvot on valittava käyttökohteena olevista ajoneuvoista huonoimman tapauksen määrittämisen perusteella (6). Testattaessa nopeusherkkyyttä ja verrattaessa kylmäjarrutustehoa on käytettävä jompaakumpaa liitteessä 3 esitetyistä menetelmästä.

5.2.1.2 Luokkien M3, N2 ja N3 ajoneuvojen varaosana toimitettavat jarrupäällysteasennussarjat ja rumpujarrupäällysteet

Ainakin yhdet varaosana toimitettavat jarrupäällysteasennussarjat tai rumpujarrupäällysteet, jotka edustavat hyväksyntähakemuksen kohteena olevaa päällystetyyppiä, on testattava asennettuina ainakin yhteen hyväksyntähakemuksen kohteena olevaa ajoneuvotyyppiä edustavaan ajoneuvoon liitteessä 4 annettujen ohjeiden mukaisesti käyttäen joko kohdassa 1 (ajoneuvon testaus) tai kohdassa 2 (inertiadynamometritesti) kuvattua menetelmää, ja niiden on täytettävä kyseisessä liitteessä asetetut vaatimukset. Edustavat ajoneuvot on valittava käyttökohteena olevista ajoneuvoista huonoimman tapauksen määrittämisen perusteella (7).

5.2.1.3 Luokkien O1 ja O2 ajoneuvojen varaosana toimitettavat jarrupäällysteasennussarjat

Varaosana toimitettavat jarrupäällysteasennussarjat on testattava liitteen 5 määräysten mukaisesti, ja niiden on täytettävä kyseisessä liitteessä esitetyt vaatimukset.

5.2.1.4 Luokkien O3 ja O4 ajoneuvojen varaosana toimitettavat jarrupäällysteasennussarjat ja rumpujarrupäällysteet

Varaosana toimitettavat jarrupäällysteasennussarjat ja rumpujarrupäällysteet on testattava liitteen 6 määräysten mukaisesti, ja niiden on täytettävä kyseisessä liitteessä esitetyt vaatimukset. Testauksessa on käytettävä jotakin säännön nro 13 liitteen 11 lisäyksen 2 kohdassa 3 kuvatuista kolmesta menetelmästä.

5.2.1.5 Luokan L ajoneuvojen varaosana toimitettavat jarrupäällysteasennussarjat

Voidaan tarkistaa jarrupäällysteasennussarja, jonka on katsottu edustavan liitteessä 7 a määriteltyjen perusteiden mukaisesti muodostettua jarrupäällysteasennussarjojen ryhmää.

Edustavan jarrupäällysteasennussarjan katsotaan vastaavan huonointa tapausta.

Edustavasta jarrupäällysteasennussarjasta saatujen tulosten katsotaan pätevän kaikkiin jarrupäällysteasennussarjoihin, jotka kuuluvat samaan liitteen 7 a mukaisesti määriteltyyn ryhmään.

Ainakin yhdet valitut varaosana toimitettavat jarrupäällysteasennussarjat, jotka edustavat hyväksyntähakemuksen kohteena olevaa päällystetyyppiä, on testattava asennettuina ainakin yhteen hyväksyntähakemuksen kohteena olevaa ajoneuvotyyppiä edustavaan ajoneuvoon liitteessä 7 annettujen ohjeiden mukaisesti, ja niiden on täytettävä kyseisessä liitteessä asetetut vaatimukset. Edustavat ajoneuvot on valittava käyttökohteena olevista ajoneuvoista huonoimman tapauksen määrittämisen perusteella (8).

5.2.2 Mekaaniset ominaisuudet

5.2.2.1 Luokkien M1, M2, N1, O1, O2 ja L ajoneuvojen varaosana toimitettavat jarrupäällysteasennussarjat

5.2.2.1.1 Siihen tyyppiin, jolle hyväksyntää haetaan, kuuluvien varaosana toimitettavien jarrupäällysteasennussarjojen leikkauslujuus on testattava standardin ISO 6312:1981 tai ISO 6312:2001 mukaisesti.

Jarrupala-asennussarjan pienin sallittu leikkauslujuus on 250 N/cm2 ja jarrukenkäasennussarjan 100 N/cm2.

5.2.2.1.2 Siihen tyyppiin, jolle hyväksyntää haetaan, kuuluvien varaosana toimitettavien jarrupäällysteasennussarjojen puristuvuus on testattava standardin ISO 6310:1981, ISO 6310:2001 tai ISO 6310:2009 mukaisesti.

Jarrupala-asennussarjojen puristuvuusarvo saa olla enintään 2 prosenttia ympäristön lämpötilassa ja 5 prosenttia lämpötilassa 400 °C. Jarrukenkäasennussarjojen kohdalla enimmäisarvot ovat 2 prosenttia ympäristön lämpötilassa ja 4 prosenttia lämpötilassa 200 °C. Vaatimus ei koske seisontajarrujen jarrupäällysteasennussarjoja.

5.2.2.2 Luokkien M3, N2, N3, O3 ja O4 ajoneuvojen varaosana toimitettavat jarrupäällysteasennussarjat ja rumpujarrupäällysteet

5.2.2.2.1 Leikkauslujuus

Testi koskee ainoastaan levyjarrujen jarrupala-asennussarjoja.

Siihen tyyppiin, jolle hyväksyntää haetaan, kuuluvien varaosana toimitettavien jarrupäällysteasennussarjojen leikkauslujuus on testattava standardin ISO 6312:1981 tai ISO 6312:2001 mukaisesti. Jarrupäällysteasennussarjat voidaan jakaa kahteen tai kolmeen osaan testauslaitteen kapasiteetin mukaisesti.

Pienin sallittu leikkauslujuus on 250 N/cm2.

5.2.2.2.2 Puristuvuus

Siihen tyyppiin, jolle hyväksyntää haetaan, kuuluvien varaosana toimitettavien jarrupäällysteasennussarjojen ja rumpujarrupäällysteiden puristuvuus on testattava standardin ISO 6310:1981, ISO 6310:2001 tai ISO 6310:2009 mukaisesti. Testauksessa voidaan käyttää näytetyypin I mukaisia litteitä testikappaleita.

Jarrupala-asennussarjojen puristuvuusarvo saa olla enintään 2 prosenttia ympäristön lämpötilassa ja 5 prosenttia lämpötilassa 400 °C. Jarrukenkäasennussarjojen ja rumpujarrupäällysteiden kohdalla enimmäisarvot ovat 2 prosenttia ympäristön lämpötilassa ja 4 prosenttia lämpötilassa 200 °C.

5.2.2.2.3 Materiaalin kovuus (9)

Vaatimusta sovelletaan rumpujarrujen päällysteasennussarjoihin ja rumpujarrupäällysteisiin.

Siihen tyyppiin, jolle hyväksyntää haetaan, kuuluvien varaosana toimitettavien jarrupäällysteasennussarjojen ja rumpujarrupäällysteiden kovuus on testattava standardin ISO 2039-2:1987 mukaisesti.

Kitkamateriaalin kitkapinnan kovuusarvo saadaan määrittämällä viiden eri tuotantoeristä (jos mahdollista) peräisin olevan näytepäällysteen kovuusarvojen keskiarvo, mitä varten tehdään eri kohdista viisi mittausta kustakin jarrupäällysteestä.

5.3 Varaosana toimitettavan jarrurummun tai jarrulevyn hyväksyntää koskevat tekniset vaatimukset

Kaikki varaosat on jaoteltava seuraaviin neljään ryhmään:

a) varaosana toimitettava alkuperäinen jarrulevy/jarrurumpu

b) samanlainen jarrulevy/jarrurumpu

c) vastaava jarrulevy/jarrurumpu

d) vaihtokelpoinen jarrulevy/jarrurumpu.

Varaosana toimitettavan jarrulevyn tai jarrurummun on ryhmänsä mukaan läpäistävä seuraavat testit:

Staattisen vääntömomentin kestotesti (vain luokkien L1, L2, L3, L4 ja L5 ajoneuvot) Säännön nro 13, 13-H tai 78 mukaiset jarrutustehotestit (tyyppi 0, I, II jne.) Vertailutesti alkuperäisen osan liikekitkaominaisuuksiin nähden Eheystestit (kuormituskestävyys ja lämpöväsyminen) Alkuperäiset varaosat Levyyn ei sovelleta tätä sääntöä Samanlaiset osat Ei Ei Ei Ei Vastaavat osat Ei Ei Ei Dynamometritesti Vaihtokelpoiset osat Staattinen penkkitesti Ajoneuvotesti tai vaihtoehtoinen dynamometritesti Ajoneuvotesti tai vaihtoehtoinen dynamometritesti Dynamometritesti

Luokkien M ja N ajoneuvojen jarrulevyjä ja jarrurumpuja koskevat testivaatimukset selostetaan yksityiskohtaisesti liitteessä 11.

Luokan O ajoneuvojen jarrulevyjä ja jarrurumpuja koskevat testivaatimukset selostetaan yksityiskohtaisesti liitteessä 12.

Luokkien L1, L2, L3, L4 ja L5 ajoneuvojen jarrulevyjä koskevat testivaatimukset selostetaan yksityiskohtaisesti liitteessä 14.

5.3.1 Varaosana toimitettavat alkuperäiset jarrulevyt/jarrurummut

5.3.1.1 Varaosana toimitettavat alkuperäiset jarrulevyt/jarrurummut eivät kuulu tämän säännön soveltamisalaan, jos niihin on kiinnitetty kohdassa 2.3.2 määritelty tunnistekoodi pysyvästi ja niin, että se on selvästi luettavissa.

5.3.2 Samanlaiset jarrulevyt/jarrurummut

5.3.2.1 Hyväksynnän hakijan on osoitettava tutkimuslaitokselle tai hyväksyntäviranomaiselle, että se valmistaa ja toimittaa hyväksyntähakemuksen kohteena olevat jarrulevyt tai jarrurummut ajoneuvon valmistajalle liitteen 1B kohdassa 4 mainittujen mallien ja akselien alkuperäisenä varustuksena. Osoituksessa on esitettävä todennettavissa olevaa näyttöä siitä, että jarrulevyt tai jarrurummut tuotetaan samojen tuotanto- ja laadunvarmistusjärjestelmien ja -edellytysten mukaisesti kuin tämän säännön kohdan 2.3.1 mukaiset alkuperäiset osat. Erityisesti edellytetään, että hyväksynnän hakija jatkaa alkuperäisten ja samanlaisten osien valmistamista

a) siten, että raaka-aineseos, koostumus ja mikrorakenne ovat samat

b) samalla valmistusmenetelmällä

c) samalla tuotantolinjalla

d) samaa laadunvarmistusjärjestelmää soveltaen ja

e) siten, että kohdassa 8.4.2 tarkoitettujen tuotannon vaatimustenmukaisuutta koskevien testien tulokset ovat samat kuin alkuperäisosilla.

Tässä kohdassa esitettyjen vaatimusten noudattamisen osoittaminen on vahvistettava paikan päällä tehtävässä tarkastuksessa, jonka tekee hyväksyntätesteistä vastaava tutkimuslaitos. Valmistajan on tarkastusta varten asetettava käyttöön prosessikaavio ja valvontasuunnitelma.

5.3.2.2 Koska samanlainen jarrulevy/jarrurumpu täyttää kaikki vaatimukset alkuperäisen osan tavoin, testausvaatimuksia ei ole.

5.3.3 Vastaavat varaosana toimitettavat jarrulevyt tai jarrurummut

5.3.3.1 Geometriset vaatimukset

Jarrulevyjen tai jarrurumpujen on oltava kaikilta mitoiltaan, geometrisiltä ominaisuuksiltaan, toleransseiltaan ja perusrakenteeltaan samanlaisia kuin alkuperäinen jarrulevy tai -rumpu.

5.3.3.2 Materiaali- ja metallurgiset vaatimukset

Jotta varaosana toimitettavaa jarrulevyä tai jarrurumpua voidaan pitää ”vastaavana”, sen on kuuluttava samaan materiaalialaryhmään kuin alkuperäinen jarrulevy tai -rumpu. Alkuperäisille osille on määritelty neljä materiaalialaryhmää.

Testausstandardi Alaryhmä 1 Valurauta DIN EN 1561 EN-GJL-200 Alaryhmä 2 Runsashiilinen valurauta EN-GJL-150 Alaryhmä 3 Runsashiilinen seostettu valurauta Alaryhmä 4 Runsashiilinen seostamaton valurauta Hiilipitoisuus (prosenttia) 3,20–3,60 3,60–3,90 3,55–3,90 3,60–3,90 Piipitoisuus (prosenttia) 1,70–2,30 1,60–2,20 1,60–2,20 1,60–2,20 Mangaanipitoisuus (prosenttia) väh. 0,40 väh. 0,40 väh. 0,40 väh. 0,40 Kromipitoisuus (prosenttia) enint. 0,35 enint. 0,35 0,30–0,60 enint. 0,25 Kuparipitoisuus (prosenttia) — 0,30–0,70 0,30–0,70 enint. 0,40 Brinell-kovuus ISO 6506-1:2005 190–248 160–210 180–230 160–200 Vetolujuus (N/mm2) ISO 6892:1998 väh. 220 väh. 160 väh. 170 väh. 150

5.3.3.2.1 Luokkien M, N ja O ajoneuvot: jotta varaosana toimitettavaa jarrulevyä tai jarrurumpua voidaan pitää ”vastaavana”, sen on kuuluttava samaan materiaalialaryhmään kuin alkuperäinen jarrulevy tai -rumpu. Alkuperäisille osille on määritelty neljä materiaalialaryhmää.

5.3.3.2.2 Luokkien L1, L2, L3, L4 ja L5 ajoneuvojen martensiittisesta ruostumattomasta teräksestä valmistetut jarrulevyt: Jotta varaosana toimitettavaa jarrulevyä voidaan pitää ”vastaavana”, sen on kuuluttava samaan materiaalialaryhmään kuin alkuperäinen jarrulevy. Alkuperäisille osille on määritelty viisi materiaalialaryhmää.

Testausstandardi Alaryhmä 1 JIS SUS 410 Alaryhmä 2 X 10 Cr 13 EN 10088/2 Alaryhmä 3 X 12 Cr 13 EN 10088/2 Alaryhmä 4 X 20 Cr 13 EN 10088/2 Alaryhmä 5 X 30 Cr 13 EN 10088/2 Hiilipitoisuus (prosenttia) 0,02–0,10 0,08–0,12 0,08–0,15 0,16–0,25 0,26–0,35 Piipitoisuus (prosenttia) enint. 0,80 enint. 1,00 enint. 1,00 enint. 1,00 enint. 1,00 Mangaanipitoisuus (prosenttia) 0,50–2,50 enint. 1,00 enint. 1,50 enint. 1,50 enint. 1,50 Kromipitoisuus (prosenttia) 10,00–14,50 12,00–14,00 11,50–13,50 12,00–14,00 12,00–14,00 Piipitoisuus (prosenttia) muut Brinell-kovuus ISO 6508-1:2005 30–40 30–40 30–40 30–40 30–40

5.3.3.3 Suoritusvaatimukset

Osan on läpäistävä liitteiden 11 ja 12 mukaiset kuormituskestävyyttä ja lämpöväsymistä koskevat eheystestit.

5.3.3.3.1 Luokkien M, N ja O ajoneuvojen jarrulevyt ja jarrurummut

Osan on läpäistävä liitteiden 11 ja 12 mukaiset kuormituskestävyyttä ja lämpöväsymistä mittaavat eheystestit.

5.3.3.3.2 Luokkien L1, L2, L3, L4 ja L5 ajoneuvojen jarrulevyt

Osan on läpäistävä liitteen 14 mukaiset kuormituskestävyyttä ja lämpöväsymistä mittaavat eheystestit.

5.3.4 Vaihtokelpoiset varaosana toimitettavat jarrulevyt tai jarrurummut

5.3.4.1 Geometriset vaatimukset

Kohtien 5.3.4.1.1 ja 5.3.4.1.2 mukaisesti ja lisäksi samat kiinnitysmitat.

Vaihtokelpoinen varaosana toimitettava jarrulevy tai jarrurumpu voi poiketa alkuperäisestä osasta esimerkiksi seuraavien rakenneominaisuuksien osalta:

a) jäähdytyksen tyyppi ja geometria (jäähdytettävät levyt)

b) yhtenäinen tai komposiittinen levy tai rumpu

c) pintakäsittely (esimerkiksi reiät, urat jne.).

5.3.4.1.1 Levyjen on oltava seuraavien enimmäisarvojen mukaisia:

M1, N1, O1, O2 M2, N2 M3, N3, O3, O4 Paksuusvaihtelu 0,015 mm 0,030 mm 0,040 mm Sivupinnan paksuusvaihtelu (vain jäähdytettävät levyt) 1,5 mm 2,0 mm 2,0 mm Kitkapinnan lateraalinen kulumisvara 0,050 mm (10) 0,15 mm (10) 0,15 mm (10) Kiinnitysreikien toleranssi H9 H9 H9 Jarrulevy ja integroitu seisontajarrurumpu (”top hat”): yhdensuuntaisuus 0,100 mm 0,100 mm 0,100 mm Kiinnityspinnan suoruus 0,050 mm 0,050 mm 0,050 mm Kitkapinnan karheus (11) 3,2 μm 3,2 μm 3,2 μm

5.3.4.1.2 Rumpujen on oltava seuraavien enimmäisarvojen mukaisia:

M1, N1, O1, O2 M2, M3, N2, N3, O3, O4 Kitkapinnan säteen suuntainen kulumisvara 0,050 mm 0,100 mm Kiinnitysreikien toleranssi H9 H9 Epäpyöreys 0,040 mm 0,150 mm Kiinnityspinnan suoruus 0,050 mm 0,050 mm Kitkapinnan karheus (12) 3,5 μm 3,5 μm

5.3.4.2 Suoritusvaatimukset

Osan on läpäistävä luokkien M, N ja O tapauksessa seuraavat liitteiden 11 ja 12 ja luokkien L1, L2, L3, L4 ja L5 tapauksessa liitteen 14 mukaiset suoritustestit:

a) säännön nro 13, 13-H tai 78 mukainen tehotesti

b) vertailutesti alkuperäisen osan liikekitkaominaisuuksiin nähden

c) kuormituskestävyyttä ja lämpöväsymistä koskevat eheystestit.

5.3.5 Tyyppi

Jarrulevyt/jarrurummut, jotka eivät eroa jäljempänä eritellyiltä pääominaisuuksiltaan, katsotaan yhdeksi tyypiksi saman selosteen tai hyväksynnän yhteydessä.

5.3.5.1 Jarrulevyjen tyyppikriteerit

5.3.5.1.1 Perusrakenne

a) jäähdytettävä tai jäähdyttämätön (esimerkiksi umpinainen, jäähdytettävä)

b) jäähdytyksen rakenne

c) pinta (esimerkiksi rei'itetty/rei'ittämätön, uritettu/urittamaton)

d) napa (integroitu seisontajarrurumpu tai ilman sitä)

e) kiinnitys (kiinteä, puolikelluva, kelluva jne.)

f) integroitu rakenne (”hat”) (integroitu seisontajarrurumpu tai ilman sitä).

5.3.5.1.2 Materiaaliryhmä

Luokkien M, N ja O ajoneuvojen jarrulevyjen tapauksessa kaikki materiaaliryhmät (niiden alaryhmät mukaan luettuina) katsotaan erillisiksi tyypeiksi.

Luokkien L1, L2, L3, L4 ja L5 ajoneuvojen jarrulevyjen tapauksessa kaikki materiaaliryhmät (paitsi martensiittinen ruostumaton teräs) katsotaan erillisiksi tyypeiksi.

5.3.5.1.2.1 Valurauta

5.3.5.1.2.2 Teräs

5.3.5.1.2.3 Komposiittimateriaalit

5.3.5.1.2.4 Monesta materiaalista koostuva rakenne

5.3.5.2 Jarrurumpujen tyyppikriteerit

a) materiaaliryhmä (esimerkiksi teräs, valurauta, komposiitti)

b) napa (navallinen/navaton)

c) komposiittirakenne.

5.3.6 Testiryhmää koskevat kriteerit (saman tyypin rajoissa)

Vaihtokelpoisia osia voidaan testata testiryhmissä vain siinä tapauksessa, että asennuskohdan ja levyn kitkapinnan välinen liitäntä on yleiseltä muodoltaan samanlainen.

Vähintään yhteen varianttiin jokaisesta jäljempänä mainitusta testiryhmästä kohdistetaan liitteessä 10, 11 tai 12 määritetyt vastaavat testit. Varaosan testaamista varten testiryhmästä valitaan se variantti, jolla on suurin kineettisen energian suhde sitä suoraan vastaavan varaosan massaan:

jossa

Vmax, i on sen ajoneuvon suurin rakenteellinen nopeus, johon varaosa asennetaan (perävaunujen tapauksessa arvon vmax, i oletetaan olevan vähintään 80 km/h) m on testimassa, sellaisena kuin se määritellään liitteen 11 kohdassa 3.2.1.2, liitteen 12 kohdassa 3.2.1.2 ja liitteen 14 kohdassa 4.2.1.2 mvaraosa, i on vastaavan ajoneuvon varaosan massa

5.3.6.1 Varaosana toimitettavat jarrulevyt

5.3.6.1.1 Testiryhmien muodostamista koskevat kriteerit luokkien M1, M2, N1, N2, O1 ja O2 ajoneuvojen varaosana toimitettavien jarrulevyjen tapauksessa

5.3.6.1.1.1 Liitteen 11 tai liitteen 12 kohdissa 1–4 määrättyihin testeihin liittyvät testiryhmät

Tähän testiryhmään kuuluvat kaikki sellaiset jarrulevyt, joissa levyn ulkohalkaisija vaihtelee enintään 6 mm ja levyn paksuus enintään 4 mm.

5.3.6.1.1.2 Jos materiaalien ryhmässä on erilaisia materiaaleja, jokaisen erillisen materiaalin osalta on toimitettava todisteet siitä, että liitteessä 11 tai liitteessä 12 määrätyt vaatimukset täyttyvät.

5.3.6.1.2 Testiryhmien muodostamista koskevat kriteerit luokkien M3, N3, O3 ja O4 ajoneuvojen varaosana toimitettavien jarrulevyjen tapauksessa

5.3.6.1.2.1 Liitteen 11 tai liitteen 12 kohdissa 1–4 määrättyihin testeihin liittyvät testiryhmät

Tähän testiryhmään kuuluvat kaikki sellaiset jarrulevyt, joissa levyn ulkohalkaisija vaihtelee enintään 10 mm ja levyn paksuus enintään 4 mm.

5.3.6.1.2.2 Jos materiaalien ryhmässä on erilaisia materiaaleja, jokaisen erillisen materiaalin osalta on toimitettava todisteet siitä, että liitteessä 11 tai liitteessä 12 määrätyt vaatimukset täyttyvät.

5.3.6.1.3 Testiryhmien muodostamista koskevat kriteerit luokkien L1, L2, L3, L4 ja L5 ajoneuvojen varaosana toimitettavien jarrulevyjen tapauksessa

5.3.6.1.3.1 Liitteessä 14 määrättyihin testeihin liittyvät testiryhmät

Tähän testiryhmään kuuluvat kaikki liitteessä 15 vahvistettujen kriteerien mukaiset jarrulevyt.

5.3.6.2 Varaosana toimitettavat jarrurummut

5.3.6.2.1 Testiryhmien muodostamista koskevat kriteerit luokkien M1, M2, N1, N2, O1 ja O2 ajoneuvojen varaosana toimitettavien jarrurumpujen tapauksessa

5.3.6.2.1.1 Liitteen 11 tai liitteen 12 kohdissa 1–4 määrättyihin testeihin liittyvät testiryhmät

Tähän testiryhmään kuuluvat kaikki sellaiset jarrurummut, joissa sisähalkaisija vaihtelee enintään 30 mm ja rumpujarrun kengän leveys enintään 10 mm.

5.3.6.2.1.2 Jos materiaalien ryhmässä on erilaisia materiaaleja, jokaisen erillisen materiaalin osalta on toimitettava todisteet siitä, että liitteessä 11 tai liitteessä 12 määrätyt vaatimukset täyttyvät.

5.3.6.2.2 Testiryhmien muodostamista koskevat kriteerit luokkien M3, N3, O3 ja O4 ajoneuvojen varaosana toimitettavien jarrurumpujen tapauksessa

5.3.6.2.2.1 Liitteen 11 tai liitteen 12 kohdissa 1–4 määrättyihin testeihin liittyvät testiryhmät

Jarrurummut voidaan ryhmitellä testiryhmiksi siten, että sallitussa testiryhmässä suurin sisähalkaisija on enintään 10 prosenttia suurempi kuin pienin sisähalkaisija ja rumpujarrun kengän leveyden vaihteluväli on enintään 40 mm.

5.3.6.2.2.2 Jos materiaalien ryhmässä on erilaisia materiaaleja, jokaisen erillisen materiaalin osalta on toimitettava todisteet siitä, että liitteessä 11 tai liitteessä 12 määrätyt vaatimukset täyttyvät.

5.3.7 Varaosana toimitettavia jarrulevyjä/jarrurumpuja koskevan arvioinnin sisältö

5.3.7.1 Geometriset tarkastukset

Alkuperäisiin osiin verrattuina varaosana toimitettavat jarrulevyt/jarrurummut on tarkastettava seuraavien ominaisuuksien osalta (ks. myös liite 10):

a) levyn/rummun halkaisija, kitkapinnan halkaisija mukaan luettuna (jos levyjarruun on integroitu seisontajarrurumpu, molemmat halkaisijat on tarkastettava)

b) levyn paksuus (alkuperäiset mitat ja pienin sallitun kuluman merkki) – asennuspinnasta ulompaan kitkapintaan

c) kiinnityslaipan paksuus

d) kiinnitysreikien/-ruuvien kehän halkaisija

e) kiinnitysreikien/-ruuvien lukumäärä

f) kiinnityslaipan halkaisija

g) keskitystapa (esimerkiksi keskitystappi tai asennuspultit/-ruuvit)

h) jarrulevyt, joihin on integroitu seisontajarrurumpu: kitkapinnan leveys ja mahdolliset jäähdytysurat

i) lisäksi jäähdytettävien jarrulevyjen tapauksessa: i) jäähdytyksen tyyppi (sisä-/ulkopuolinen) ii) ripojen ja välikkeiden lukumäärä iii) jäähdytyskanavan mitat.

5.3.7.2 Tasapainotus

Varaosana toimitettavien jarrulevyjen/jarrurumpujen on oltava tasapainotukseltaan samanlaiset kuin alkuperäinen osa, jonka ne korvaavat.

5.3.7.3 Kitkapintojen kulumisasteen arviointi

Arvioinnissa on noudatettava ajoneuvon valmistajan asettamia perusteita.

5.3.7.4 Testit

Tutkimuslaitoksen on testattava jokainen testiryhmä (ks. kohta 5.3.6), joka kuuluu tiettyyn varaosana toimitettavan jarrulevyn/jarrurummun tyyppiin (ks. kohta 5.3.5).

5.3.8 Testausseloste

On laadittava testausseloste, jonka on sisällettävä vähintään tämän säännön liitteessä 13 esitetyt tiedot.

6. PAKKAUKSET JA MERKINNÄT

6.1 Pakkaus- ja merkintävaatimukset, jotka koskevat varaosana toimitettavan jarrupäällysteasennussarjan tai rumpujarrupäällysteen tyypin tai varaosana toimitettavan rumpujarrupäällysteen hyväksyntää

6.1.1 Tämän säännön mukaisesti hyväksytyn tyypin mukaiset varaosana toimitettavat jarrupäällysteasennussarjat ja rumpujarrupäällysteet on pidettävä kaupan akselikohtaisina sarjoina.

6.1.2 Jokaisen akselikohtaisen sarjan on oltava suljetussa pakkauksessa, jonka rakenteesta voidaan todeta, onko sitä avattu aiemmin.

6.1.3 Jokaisessa pakkauksessa on esitettävä seuraavat tiedot: 6.1.3.1 pakkauksessa olevien varaosana toimitettavien jarrupäällysteasennussarjojen tai rumpujarrupäällysteiden määrä 6.1.3.2 valmistajan nimi tai tavaramerkki 6.1.3.3 varaosana toimitettavien jarrupäällysteasennussarjojen tai rumpujarrupäällysteiden merkki ja tyyppi 6.1.3.4 ajoneuvot/akselit/jarrut, joita sisällön hyväksyminen koskee 6.1.3.5 hyväksyntämerkki.

6.1.4 Kussakin pakkauksessa on oltava jollakin UN/ECE:n virallisella kielellä laaditut asennusohjeet ja vastaava teksti myyntimaan kielellä. 6.1.4.1 Tekstissä on viitattava erityisesti lisäosiin. 6.1.4.2 Tekstissä on todettava, että varaosana toimitettavat jarrupäällysteasennussarjat tai rumpujarrupäällysteet olisi vaihdettava akselikohtaisina sarjoina. 6.1.4.3 Kun kyse on varaosana toimitettavista rumpujarrupäällysteistä, on tekstissä kiinnitettävä huomio seuraaviin seikkoihin: kengän, kiinnittimen ja tapin on oltava vahingoittumattomat kenkä ei saa olla vääntynyt eikä ruostunut käytettävän niitin tyyppi ja koko niittaamisessa tarvittavat työkalut ja voimat. 6.1.4.4 Kun kyse on säännön nro 78 kohdassa 2.9 tarkoitetusta yhdistetystä jarrujärjestelmästä, on lisäksi mainittava hyväksytyt jarrupäällysteasennussarjojen yhdistelmät.

6.1.5 Jokaisessa varaosana toimitettavassa jarrupäällysteasennussarjassa ja rumpujarrupäällysteessä on oltava pysyvästi seuraavat hyväksyntätiedot: 6.1.5.1 hyväksyntämerkki 6.1.5.2 valmistuspäivämäärä, ainakin kuukausi ja vuosi, tai erän numero 6.1.5.3 jarrupäällysteiden merkki ja tyyppi.

6.2 Pakkaus- ja merkintävaatimukset, jotka koskevat varaosana toimitettavia jarrulevyjä tai jarrurumpuja

6.2.1 Jokaisessa myydyssä yksikössä on oltava ainakin seuraavat tiedot:

6.2.1.1 osanumero

6.2.1.2 Moottoriajoneuvot: Ajoneuvon merkki, tyyppi ja kauppanimi, akseli, johon tarkoitettu asennettavaksi, ja ajoneuvon valmistusajankohta. Jos valmistusajankohta ei ole helposti saatavilla, voidaan käyttää viittausta alkuperäisen osan numeroon/tunnistekoodiin.

6.2.1.3 Perävaunut: on käytettävä viittausta alkuperäisen osan numeroon/tunnistekoodiin.

6.2.1.4 Kussakin pakkauksessa on oltava myyntimaan kielellä laaditut asennusohjeet. 6.2.1.4.1 Tekstissä on viitattava erityisesti lisäosiin. 6.2.1.4.2 Tekstissä on todettava, että varaosana toimitettavat jarrulevyt ja jarrurummut olisi vaihdettava akselikohtaisina sarjoina.

6.2.2 Merkinnät

Jokaiseen tämän säännön mukaisesti hyväksyttyyn jarrulevyyn/jarrurumpuun on merkittävä pysyvästi ainakin seuraavat tiedot:

6.2.2.1 valmistajan nimi tai tavaramerkki

6.2.2.2 hyväksyntänumero

6.2.2.3 osanumero

6.2.2.4 tuotantoprosessin jäljittämisen mahdollistavat tiedot (esimerkiksi päivämäärä, erän numero, lähdekoodi)

6.2.2.5 jarrulevyn vähimmäispaksuus tai jarrurummun suurin sallittu sisähalkaisija.

7. VARAOSIEN MUUTTAMINEN JA HYVÄKSYNNÄN LAAJENTAMINEN

7.1 Kaikista varaosiin tehtävistä muutoksista on ilmoitettava hyväksynnän myöntäneelle tyyppihyväksyntäviranomaiselle, joka voi sitten

7.1.1 joko katsoa, ettei tehdyillä muutoksilla todennäköisesti ole havaittavaa kielteistä vaikutusta ja että varaosa joka tapauksessa edelleen täyttää vaatimukset tai

7.1.2 vaatia testien suorittamisesta vastaavalta tutkimuslaitokselta uuden testausselosteen.

7.2 Hyväksynnän vahvistus tai epääminen, jossa eritellään muutokset, on annettava tiedoksi tätä sääntöä soveltaville vuoden 1958 sopimuksen sopimuspuolille kohdan 4.4 mukaisella menettelyllä.

7.3 Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 1 esitetyn mallin mukaisella ilmoituslomakkeella.

8. TUOTANNON VAATIMUSTENMUKAISUUS

8.1 Tämän säännön mukaisesti hyväksytyt varaosat on valmistettava niin, että ne vastaavat hyväksyttyä tyyppiä.

8.2 Alkuperäisten osien, joista tehdään hakemus kohdan 3.2 mukaisesti, katsotaan olevan kohdan 8 vaatimusten mukaiset.

8.3 Valmistusta on valvottava asianmukaisesti, jotta voidaan varmistaa kohdassa 8.1 tarkoitettujen vaatimusten täyttyminen. Tällöin on tarkastettava käytetyt raaka-aineet ja komponentit.

8.4 Hyväksyntätodistuksen haltijan on erityisesti

8.4.1 varmistettava, että kullekin varaosana toimitettavan jarrupäällysteasennussarjan tai rumpujarrupäällysteen tyypille tehdään ainakin kohdassa 5.2.2 määrätyt asiaankuuluvat testit ja tämän säännön liitteessä 9 määrätyt asiaankuuluvat testit tilastollisesti valvotusti ja sattumanvaraisesti sekä säännöllisen laadunvarmistusmenettelyn mukaisesti. Seisontajarrun jarrupäällysteasennussarjojen tapauksessa vaaditaan vain kohdassa 5.2.2 kuvattu leikkauslujuustesti.

8.4.2 varmistettava, että kullekin varaosana toimitettavalle jarrulevylle ja jarrurummulle tehdään ainakin tämän säännön liitteessä 9 määrätyt testit tilastollisesti valvotusti ja sattumanvaraisesti sekä säännöllisen laadunvarmistusmenettelyn mukaisesti

8.4.3 varmistettava, että tuotteiden laaduntarkastukseen sovellettavat menettelyt ovat riittäviä

8.4.4 voitava käyttää tarkastuslaitteita, joita tarvitaan kunkin hyväksytyn tyypin vaatimustenmukaisuuden tarkastamiseen

8.4.5 analysoitava kunkin testityypin tulokset tarkastaakseen ja varmistaakseen tuotteen ominaisuuksien pysyvyyden, kuitenkin niin, että teollisessa tuotannossa esiintyvät vaihtelut sallitaan

8.4.6 varmistettava, että testitulosten tiedot talletetaan ja että liiteasiakirjat ovat saatavilla ajan, joka määritetään hallinnollisen yksikön kanssa

8.4.7 huolehdittava, että näytekappaleiden otto ja testi uusitaan, jos näytteet tai testikappaleet osoittavat, että testattava tyyppi ei ole vaatimusten mukainen. Kyseisen tuotannon palauttamiseksi vaatimustenmukaiseksi on toteutettava kaikki tarpeelliset toimenpiteet.

8.5 Tyyppihyväksynnän myöntänyt toimivaltainen viranomainen voi milloin tahansa tarkastaa kuhunkin tuotantoyksikköön sovellettavat vaatimustenmukaisuuden tarkastusmenetelmät.

8.5.1 Kunkin tarkastuksen yhteydessä vierailevalle tarkastajalle on esitettävä testausselosteet ja tuotannontarkastuspöytäkirjat.

8.5.2 Tarkastaja voi ottaa sattumanvaraisia näytteitä testattavaksi valmistajan laboratoriossa. Näytteiden vähimmäismäärä voidaan määrittää valmistajan omien tarkastusten tulosten perusteella.

8.5.3 Jos laatutaso ei ole tyydyttävä tai jos näyttää tarpeelliselta tarkistaa kohdan 8.5.2 mukaisten testien pätevyys, tarkastaja valitsee näytekappaleet, jotka toimitetaan tyyppihyväksyntätestit suorittaneelle tutkimuslaitokselle.

8.5.4 Toimivaltainen viranomainen voi suorittaa kaikki tässä säännössä määrätyt testit.

8.5.5 Toimivaltaisen viranomaisen hyväksymä tarkastustiheys on tavallisesti yksi tarkastus vuodessa. Jos tarkastuskäynnin aikana saadut tulokset eivät ole tyydyttäviä, toimivaltaisen viranomaisen on varmistettava, että kaikki tarvittavat toimenpiteet toteutetaan tuotannon palauttamiseksi vaatimusten mukaiseksi mahdollisimman pian.

9. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

9.1 Varaosana toimitettavan jarrupäällysteasennussarjan tai rumpujarrupäällysteen tyypille tämän säännön perusteella myönnetty hyväksyntä voidaan peruuttaa, jos kohdan 8.1 vaatimukset eivät täyty.

Varaosana toimitettavan jarrurummun tai jarrulevyn tyypille tämän säännön perusteella myönnetty hyväksyntä voidaan peruuttaa, jos kohdan 8.1 vaatimukset eivät täyty.

9.2 Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuksen sopimuspuolille tämän säännön liitteessä 1A tai 1B esitetyn mallin mukaisella ilmoituslomakkeella.

10. TUOTANNON LOPETTAMINEN

Jos hyväksynnän haltija lopettaa kokonaan tämän säännön perusteella hyväksytyn varaosan valmistamisen, hyväksynnän haltijan on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1A tai 1B esitetyn mallin mukaisella ilmoituslomakkeella.

11. HYVÄKSYNTÄTESTEISTÄ VASTAAVIEN TUTKIMUSLAITOSTEN JA TYYPPIHYVÄKSYNTÄVIRANOMAISTEN NIMET JA OSOITTEET

Tätä sääntöä soveltavien vuoden 1958 sopimuksen osapuolien on ilmoitettava Yhdistyneiden kansakuntien sihteeristölle hyväksyntätesteistä vastaavien teknisten tutkimuslaitosten sekä niiden tyyppihyväksyntäviranomaisten nimet ja osoitteet, jotka myöntävät hyväksynnän ja joille ilmoitus muissa maissa tapahtuvasta hyväksynnän myöntämisestä, laajentamisesta, epäämisestä tai peruuttamisesta taikka tuotannon lopettamisesta on lähetettävä.

12. SIIRTYMÄMÄÄRÄYKSET

12.1 Mikään tätä sääntöä soveltava sopimuspuoli ei saa muutossarjan 02 virallisen voimaantulopäivän jälkeen kieltäytyä antamasta hyväksyntää tämän säännön perusteella, sellaisena kuin se on muutettuna muutossarjalla 02.

12.2 Tämän säännön muutossarjan 01 mukaisesti myönnetyt jarrupäällysteasennussarjojen ja rumpujarrupäällysteiden hyväksynnät pysyvät voimassa muutossarjan 02 voimaantulon jälkeenkin, ja sääntöä soveltavien sopimuspuolten on edelleen hyväksyttävä ne, eivätkä sopimuspuolet saa kieltäytyä myöntämästä hyväksyntien laajennuksia tämän säännön muutossarjan 01 mukaisesti.

12.3 Tätä sääntöä soveltavien sopimuspuolten on edelleen sallittava tämän säännön alkuperäisen muodon mukaisesti hyväksyttyjen varaosana toimitettavien jarrupäällysteasennussarjojen asentaminen ajoneuvoon ja käyttö ajoneuvossa.

(1) Tässä säännössä olevilla viittauksilla sääntöön nro 13, 13-H tai 78 tarkoitetaan viittauksia myös muihin kansainvälisiin sääntöihin, kuten direktiiviin 71/320/ETY, joissa sovelletaan samoja teknisiä vaatimuksia kuin säännössä nro 13, 13-H tai 78. Viittauksia sääntöjen eri kohtiin on tulkittava vastaavasti.

(2) Sitä ei sovelleta varaosina toimitettavien osien mahdollisiin lisätoimintoihin, kuten nopeuden tunnistamiseen integroitujen nopeustunnistinten tapauksessa tai pyörien ohjaukseen integroitujen napojen tapauksessa.

(3) Jos tällaisia jarrupäällysteitä ei ole saatavilla, voidaan käyttää kohdassa 8.2 lueteltuja jarrupäällysteitä.

(4) Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja ECE/TRANS/WP.29/78/Rev.2/Amend.1).

(5) Tyyppihyväksyntäviranomaisen on sääntöön nro 90 perustuvan hyväksynnän hakijan pyynnöstä toimitettava säännön nro 13 liitteen 2 lisäykseen 1 tai säännön nro 13-H liitteen 1 lisäykseen sisältyvät tiedot. Näitä tietoja ei kuitenkaan toimiteta muuhun tarkoitukseen kuin säännön nro 90 mukaista hyväksyntää varten.

(6) Huonoimman tapauksen määrittämisessä on tarkasteltava (ainakin) seuraavia teknisiä ominaisuuksia kussakin käyttökohteeksi aiotussa ajoneuvotyypissä:

a) jarrukiekon halkaisija

b) jarrukiekon paksuus

c) jäähdytetty/umpinainen jarrukiekko

d) männän halkaisija

e) renkaiden dynaaminen säde

f) ajoneuvon massa

g) akselimassa ja jarrutustehon prosenttiosuus akselilla

h) ajoneuvon suurin nopeus.

Testausolosuhteet on määriteltävä testausselosteessa.

(7) Ks. alaviite 6.

(8) Ks. alaviite 6.

(9) Testi on otettu mukaan tuotannon vaatimustenmukaisuuden selvittämistä varten. Vähimmäisarvoista ja toleransseista sovitaan tutkimuslaitoksen kanssa.

(10) Ei sovelleta kelluvan levyn tapauksessa.

(11) Standardin ISO 1302:2002 mukainen Ra-luku.

(12) Standardin ISO 1302:2002 mukainen Ra-luku.